Juan González de Mendoza

Juan Pedro González de Mendoza (født 1545 i Toledo i Spania, død 14. februar 1618) var en augustinereremitt, katolsk biskop og forfatter av det første vesterlandske historieverk om Kina.

Liv og virke 
González de Mendoza var først i armeen, men etter år sluttet han for å tre inn i augustinerordenen.

Kina
I 1580 ble han sendt til Kina av kong Filip II, der han i tre år samlet informasjon om landets politikk, handel og skikker. I 1586 ble hans verk Historia de las cosas más notables, ritos y costumbres del gran reyno de la China offentliggjort, og til leserens glede ble det også presentert kinesiske skrifttegn. 

Første oversettelse til engelsk ble gjort av R. Parke i 1588. Hakluyt Society utgav det på nytt i to bind og utgitt av George Thomas Staunton i London 1853–54. En tysk deloversettelse, Neue Beschreibung des Königreichs China, utkom i 1589 i Frankfurt am Main. En moderne tysk utgave foreligger ved  Margareta Grießler.

González de Mendozas Historia ble for det meste avleggs i 1615 av et verk av de mer indomerte jesuittmisjonærer som faktisk bodde over tid i Kina, Matteo Ricci og Nicolas Trigault, De Christiana expeditione apud Sinas. Meget av González de Mendoza verk var utdrag fra Bernardino de Escalantes Discurso de la navegacion

Juan González de Mendoza tilbragte to år i Mexico før han vendte tilbake til Spania.

Biskop i Italia, Mexico og Colombia
Den 23. mai 1593 ble han utnevnt til biskop av Lipari i Italia. Han ble bispeviet av biskopen av Nola, Filippo kardinal Spinola (1535–1593), den 7. juni samme år. Den 24. mai 1599 gav han avkall på bispedømmet Lipari.

Den 7. mai 1607 ble han utnevnt til biskop av Chiapas i Mexico (Ny-Spania) og 17. november 1608 til biskop av Popayán i det som i dag er Columbia, og der døde han.

Navnevarianter 
Juan González de Mendoza, Juan González de Mendoza, Joan González de Mendoça, Juan Gonçales de Mendoce, Juan Gonzales de Mendoza, Juan Gonçalez de Mendoça, Jan Gonzales van Mendoza, Juan Gonçales de Mendoce, Giovanni Gonzalez di Mendozza, Giovanni Gonzalez di Mendozza, Iuan Gonçales de Mendoce, Johannes Gonzalez de Mendosa, Juan Gonzalez di Mendoza, Joan Gonzalez de Mendoça, Joannis Consalui Mendoza, Juan Gonzalez de Mendoza

Referanser

Eksterne lenker
 
 Dell’ Historia della China. Venezia 1588, E-Book der Universitätsbibliothek Wien (eBooks on Demand)

Spanske oppdagere
Katolske misjonærer
Augustinereremitter
Spanske medlemmer av katolske ordener
Spanske katolske biskoper
Ikkeitalienske katolske biskoper i Italia
Ikkemeksikanske katolske biskoper i Mexico
Ikkecolombianske katolske biskoper i Colombia
Misjonærer i Mexico
Misjonærer i Colombia
Geografer
Etnologer
Spanske misjonærer
Personer fra Toledo i Spania
Spanske forfattere